अनशन कोई कारगर तरीका नहीं : श्री श्री रविशंकर  
रविशंकर ने कहा कि आज अनशन का वह महत्व नहीं रह गया है, जो पहले के दौर में हुआ करता था, तब सरकारें और जनता दोनों संवेदनशील होती थीं।
आर्ट ऑफ लिविंग के संस्थापक आध्यात्मिक गुरु श्री श्री रविशंकर अनशन में यकीन नहीं रखते हैं। श्री श्री रविशंकर हाल में बाबा रामदेव का अनशन तुड़वाने के लिए हरिद्वार गए थे, लेकिन उनका मानना है कि अब सरकारें इसे गंभीरता से नहीं लेती।  एनडीटीवी के कायर्क्रम वॉक द टॉक में श्री श्री ने कहा कि वह लंबे समय तक अनशन के पक्ष में नहीं हैं। उनके मुताबिक अगर आपको अपनी आवाज पुरजोर तरीके से उठानी है, तो उसके लिए आपको खाना होगा।  उन्होंने कहा कि आज अनशन का वह महत्व नहीं रह गया है, जो कि पहले के दौर में हुआ करता था, तब सरकारें और जनता दोनों संवेदनशील होती थीं। श्री श्री ने कहा कि आज के दौर में शांतिपूर्ण प्रदर्शन ही विरोध का सबसे बेहतर तरीका है।